রাজশাহী বিশ্ববিদ্যালয়
রাজশাহী বিশ্ববিদ্যালয় বাংলাদেশের রাজশাহী বিভাগে অবস্থিত দেশের দ্বিতীয় বৃহত্তম বিশ্ববিদ্যালয়। ১৯৫৩ সালের ৬ জুলাই এটি প্রতিষ্ঠিত হয়। রাজশাহী বিশ্ববিদ্যালয়ের বর্তমান শিক্ষার্থীর সংখ্যা প্রায় ৩৬ হাজার৷ 
প্রাচ্যের ক্যামব্রিজ খ্যাত এই বিশ্ববিদ্যালয়টি ঢাকা-রাজশাহী মহাসড়কের পাশে রাজশাহী শহর থেকে ৫ কিলোমিটার দূরে অবস্থিত৷
রাজশাহী সরকারি সিটি কলেজ
রাজশাহী সরকারি সিটি কলেজের জীবনের স্মরণীয় বৎসরটি ১৯৫০-এর সাল থেকে শুরু। ১৯৬০-এর রাজশাহী বিশ্ববিদ্যালয় কলেজটিকে ৩ বৎসরের জন্য অধিভুক্তির আদেশ প্রদান করে। উল্লেখ করার মত বিষয় যে, ১৯৬৩ সালে রাজশাহী বিশ্ববিদ্যালয় কলেজটিতে নৈশ এবং দিবাভাগে উচ্চ মাধ্যমিক খোলার অধিভুক্তির মঞ্জুরি প্রদান দ্বারা ব্যাপক সহানুভূতি প্রদর্শন করে। ১৯৬৮ সালে উচ্চ মাধ্যমিক শাখায় সামাজিক বিজ্ঞান পাঠ্যক্রম এবং ১৯৭৩ সালে বাংলায় সম্মান শ্রেণী খোলা হয়।